Bad Kissingen

**Bad Kissingen** is Grouße Kroasstod vom gleichnamign Landkroas im bayerischn Untafrankn und liegt an da Frängischen Saale sidli vo da Rhön. Da wödberiamte Kurort hod aa a bayerischs Stootsbod.

## Geografie

### Stodgliedarung
(1. Jenna 2016)

## Gschicht

801 easchtmois urkundli ois *chizzicha* darwähnt, is da Ort vor oim duach seine Heilquejn, de wo scho im Joar 823 nochgwiesn worn san, bekonnt. Im Joar 1279 is Kissingen easchtmois ois „oppidum“ (Stod) gnennt worn. Da easchte nochweisbare Kurgast is scho 1520 vazeichnet, im selbn Joahundat festigt si da Ruf ois Heilort. Im 19. Joahundat avanciert Kissingen zu am mondänen Bodeort und is in da Regierungszeit vom Ludwig I. vo Bayern systematisch ausbaut worn. Koasa und Kinige wia d Koasarin Elisabeth vo Östareich, Zar Alexander II. und Kine Ludwig II. vo Bayern, dea wo Kissingen am 24. Aprü 1883 zum *Bod* erhom hot, stengan za dea Zeid af da Gästelistn.

Im Mainfeldzug 1866 kimmts am 10. Juli 1866 in da Schlacht bei Bad Kissingen zu am vabissen gfiahtn Gfecht zwischn bayerische und preißische Truppen. Reichskanzler Fürst Otto vo Bismarck bsuacht Bad Kissingen eftas zua Kur (schaug aa unta: Kissinger Diktat), 1874 entgeht er dort nur knapp am Anschlag, den Eduard Franz Ludwig Kullmann auf ihn vaibt hot. In Bismarcks domaliga Unterkunft, da Obern Saline, is heit des Bismarck-Museum. Aa Künstler wia da Schriftsteller Leo Tolstoi und da Maler Adolph Menzel zejn zu de Bsuacha.
Im 20. Joahundat wandelt si des Gästepotential. Statt Adel und ghoomem Biagatum bsuachan allawei mehr Sozialgäste de Stod. Des Joa 1945 bliem is ois oanzigs Joa gänzlich ohne Kurbetrieb. Danoch errichtn Sozialvasicherungsträga in da Stod Klinikn. In den neunziger Joa, oogfanga mit da Gesundheitsstrukturreform vo 1996, fiahtn Änderunga im Bereich vo da Gesundheitsgesetzgebung zu Arbatsplatzvalustn. De Zoi da Iwarnachtungen sinkt vo 1,9 Milliona (1995) auf nur no 1,4 Milliona (1997 und 1998) bei 140.000 Gästeankinftn.
Noch Umwondlung da vormois staatlichn Kurvawoitung und vom kommunaln Bäderbetrieb in de privatwirtschaftlich ausgrichte *Bayerisches Staatsbad Bad Kissingen GmbH* klappts, neie Gästepotenziale zum Erschliaßn. Im Joa 2003 zejt ma domois ois neien Rekord 1,55 Milliona Iwanachtungen bei knapp 190.000 Gäste, zua Zeit (2007) liegt da Wert bei in ebba 1,54 Milliona. Noch de Ergebnisse vo mehra repräsentative Emnid-Umfragen (oi Joa seit 1999) derf si Bad Kissingen *„bekanntester Kurort vo Deitschland“* nenna.
Mit da *KissSalis-Therme* hot Bad Kissingen seit Feba 2004 aa a Heilbadelandschaft. Im Dezemba 2004 is de DCFA (deutsch-chinesische Fuaßboiakademie) in da Stod grindet worn. In da Akademie trainierte im Joa 2005 des chinesische *08-Star-Team*“, um si auf de Olympischen Spui 2008 in China vorzumbereiten. Zur Fuaßboi-Weltmoastachaft 2006 logiert und trainiert des Team aus Ecuador mehra Wochn in Bad Kissingen.

## Politik

### Stodroud

Da vo 2014 - 2020 gwejde Bad Kissinger Stodroud bsteht aus:

* Obabuagamoasta Kay Blankenburg SPD,
* 10 Stodräten da CSU,
* 9 Stodräten da SPD,
* 5 Stodräten da DBK,
* 3 Stodräten da Freie Wähler,
* 2 Stodräten da BfU/Bündnis 90/De Greana/ödp
* 1 Stodroud da FDP.
* Hinzua kimmt oiwei a net stimmberechtigta Oatssprecha fia de Stodteile Albertshausen, Arnshausen und Kloabrocha hot.

### Woppn

#### Blasonierung

In suiber a rote Torburg mit drei gezinnten Türmen, vo der des mittlerer blau behelmt und mit am vo Schwarz und suiber aufteilt n Schuid belegt ist; da drin a abgeschnittene Greifenklaue in vawechselten Farben

#### Woppngschicht

Kissingen kriagt de Stodrechte scho während da Herrschaft vo da Grafn vo Henneberg vor 1280. Es woar seit 1234 in dene eanam Besitz. Leider san koane Siegel fia de Zeit vor dem 16. Joarhundert bekannt. Des ejdeste bekannte Siegel zoagt bereits des heitige Woppn: A Torburg mit geschlossenem Tor und drei Türmen, da mittlere Turm belegt mit am Schuidchen mit dem Woppn a Nebenlinie da Truchsesse vo Henneberg. Zu dera Zeit ghert Kissingen bereits zum Hoachstift Wiazburg, zu dems 1394 duach de Grafn Swantibor aus Pommern und de Burggrafn vo Niamberg keema war und bis zum End vom oidn Reichs 1803 vablieb. Oanzelheiten da Woppndarstellungen ändertn si öfta im Valauf vo de Joahundate. De Woppnfarbn bleim aba oiwei unvaändert. 
Woppnführung seit dem 16. Joahundat.

### Städtpartnaschoftn

* Eisenstod  uma 700&nbsp;km entfeant
* Massa  uma 900&nbsp;km entfeant
* Vernon  uma 800&nbsp;km entfeant

## Kuitua und Sengswiadigkeitn

### Museen

* Bismarck-Museum in da Oberen Saline
* Kardinal-Döpfner-Museum in Bad Kissingen-Hausen
* *Jüdisches Lem*, Dauerausstellung im Jüdischen Gmoahaus
* *Echte Körper - Vo de Toten lernen*, Wanderausstellung im Alten Schlachthof (seit Septemba 2007)
* *Da Schönheit vabundn. Bader, Barbiere und Friseure*, Dauerausstellung in da Berufsschui Bad Kissingen

### Musi

Aus dem kuiturejn Angebot vo da Stod ragt des Klassik-Musikfestival Kissinger Sommer mit Auftrittn international bekonnte Orchester und Solistn aussa. Des Gengstick da dazua fia den Winta stejt da Kissinger Wintazauber dar.
Des weiterne zu erwähnen sei des Rákóczi-Fest. Des is des jährliche Stodfest am letztn Juli-Wochenende, des zu Ehren all da historischn Prominentn abgehaltn werd, vo der des Biografie im Zsammahang mit Bad Kissingen steht. Höhepunkt is da Festumzug am Sunnta Nochmittag. Des ganze Wochenende wern de historischen Persönlichkeitn vo Biargan da Stod dargstellt und nehma am städtischen Lem teil.

### Bauwerk

Zu den bedeitenden Gebaide da Stod ghert des Oide Rathaus, a Renaissance-Bau aus'm Joar 1577. Zwischn 1838 und 1913 entstengan rund um den heitign Kurgarten da Arkadenbau vo Friedrich vo Gärtner und noch Pläne vo Max Littmann de Wandelhalle und de Brunnenhalle. A weiteres Gebaide vo Max Littmann is da Regentenbau. Vo eam stammt aa des bereits 1905 fertiggstellte Kurtheater im Jugendstil. Des Bahnhofsgebaide mit seiner klassizisiertn Neurenaissance-Fassade is 1874unta da Leitung vo Friedrich Bürklein fertiggstellt. Üba da Stod thront de um 1180 entstandne Burgruine Botenlauben im Stodtei Reiterswiesen. An modernen Akzent setzt de 2004 eröffnet KissSalis-Therme. De is oans vo de greßtn eiropäischn Wellnessbäder und aa des greßte städtische Bauprojekt nachm Zwoatn Wödkriag.
No a Anziehungspunkt is des Luitpold-Spielcasino im Kurpark.

Datei:Altes Rathaus-Juni2007.JPG|Oids Rodhaus (2007)
Datei:Theater-Mai2007.JPG|Kurtheater (2007)
Datei:Arkadenbau-Juli2007.JPG|Arkadenbau (2007)
Datei:Luitpold-Casino-Juni2007.JPG|Luitpold-Spuicasino im Kurpark (2007)


### Parks und Natuadenkmoia

* Wuidpark Klaushof, via Kilometa nordwestlich
* Buidoacha bei Oibeatshausn
* Luitpold-Park
* Roasngoartn
* Ballinghain mit Finsterbeag
* Liebfrauensee mit Kapejnfriedhof (Friedhofspark)

Datei:Rosengarten-Juni2007.JPG|Rosngoartn
Datei:Rosengarten-Aug2007.JPG|Bleameband im Rosngoartn
Datei:Fränkische-Saale-Kissingen-Okt2007-1.JPG|De Fränkische Saale im Rosngoartn
Datei:Kissingen-Rosengarten-3.JPG|Bleame-Antn im Rosngoartn


### Spoat

Bad Kissingen zeichnet si duach a grouße Anzoi vo Sportvaeine und anbotene Sportartn aus. Ois hechstklassiga Fuaßboivaein is da 1. FC 06 Bad Kissingen in da Bezirksliga vatretn. Da Schützenvaein *Edelweiß* Reiterswiesen trett in da Bayernliga Luftpistole oo.

### Vaeine

In Bad Kissingen gibts a Veizahl vo Vaeine. Fia de Jugend werd in Bad Kissingen de Jugendarbat da Pfadfinder oobootn. Aa de KjG (Katholische junge Gmoa) engagiert si fia de Gmoa und de Jugend, bsunders duach des oi Joar stattfindende traditionsreiche Zeltlager zu Beginn vo da Sommerferien, des gemeinsam mit de Ministranten ausgrichtet werd.

### Regelmäßige Vaanstaltunga

* Kissinger Summa, viawöchigs internationals Musikfestival (Mitte Juni bis Mitte Juli)
* *Kissinger Wintazauber*, vierwöchigs internationals Musikfestival (Anfang Dezember bis Anfang Jenna)
* Rákóczi-Fest, historisches Stodfest mit Festumzug (letztes Wochenende im Juli)
* *Kissinger KlavierOlympiade*, internationaler Klavier-Wettbewerb fia junge Talente (September)
* *Minnesang und Schwerterklang*, mittelalterliches Spektakel auf Burg Botenlaube (Wochenend Mitte September)
* *Umsonst & Draußen*, Musik-Festival fia de jingare Generation
* Abenteuer & Allrad, vo Eiropa greßte Offroad-Messe (Mai/Juni)

## Ökonomie und Infrastruktur

### Vakeah

Da Bahnhof *Bad Kissingen* liegt an da Fränkischen Saaletalbahn Gemünden am Main–Ebenhausen. Dort vakean Züg vo da Erfurter Bahn, de üba Ebenhausen hinaus bis Schweinfurt fahrn. Mehrere Stodbuslinien erschliaßn alle Stodteile.
Duach des Stodgebiet valaffa de Bundesstroß  (Schweinfurt–Bad Brucknau) und de Bundesstroß  (Hammelburg–Münnerstod). De nachstn Autobahnen san de A 7 (Kassel–Würzburg) und de A 71 (Erfurt–Schweinfurt).

### Öffentliche Eirichtunga

In Bad Kissingen is a Außenstelle vom Medizinischen Dienst da Krangavasicherung, bei der Arbatsunfähigkeitsmeldungen und Rentenanträge auf de Berechtigung geprüft wern kinnan

]
### Ansässige Firmen

* *pro-log* mit der Offroad-Messe *[[Abenteuer & Allrad]]*
* *Bad Kissinger Milchwerke* mit der *Bad Kissinger Kurmolke*
* Franken Brunnen mit dem Mineralwassa *Bad Kissinger*

## Buidung

* Anton-Kliegl-Voiksschui
* Staatliche Realschui Bad Kissingen.
* Jack-Steinberger-Gymnasium.
* Staatliche Berufsschui Bad Kissingen mit Berufsfachschui fia gastgewerbliche Berufe

## Literatua

* Thomas Ahnert, Peter Weidisch (Hrsg.): *1200 Joar Bad Kissingen, 801-2001, Facetten a Stodgschichte*. Festschrift zum Jubiläumsjahr und Begleitband zua gleichnamigen Ausstellung. Sundapublikation des Stodarchivs Bad Kissingen. Verlag T. A. Schachenmayer, Bad Kissingen 2001, ISBN 3-929278-16-2

## Im Netz
* 
* Offizielle Internetpräsenz vo da Stod
*